"Gândurile lui Cristoiu", de la ora 20:00, la Aleph News.
2020 este anul intrarii României în stare de urgență și în care, cu masca pe față, ne-am pus pofta cui de petreceri și reuniuni familiale, vacanțe în străinătate, concerte, teatre, filme, restaurante, competiții sportive pe stadioane, slujbe religioase. 2020 este anul stingerii unor stele politice, apariției altora, intrării AUR în Parlament, schimbării la față a PSD, dar și al inaugurării viitorului prin planșe. 2020 este anul prigonirii Bisericii, absenteismului masiv la urne anul lui Cîțu la pătrat, al pupitrului prezidențial coborât în stradă, al conferințelor de presă la Cotroceni.
Vineri, 25 decembrie, de la ora 20.00, publicistul Ion Cristoiu și moderatoarea Monica Mihai fac o retrospectivă a urgisitului an 2020, an dominat de pandemie, restricții, schimbări în modul de viață cu care eram obișnuiți, unele în bine, altele în rău, dar care și-au pus amprenta asupra noastră. Veți afla și cum a influențat pandemia viața politică și care sunt lecțiile care rămân în urma acestui an deosebit de agitat. Iată de ce nu trebuie să ratezi emisiunea Gândurile lui Cristoiu, vineri, 25 decembrie, începând cu ora 20.00, la ALEPH NEWS. Ca să ȘTII!